**Prezentat în ședința ordinară din 18.04.2019**

 **R O M Â N I A**

**JUDEŢUL BISTRIŢA - NĂSĂUD**

 **COMUNA ŞINTEREAG**

 **-PRIMAR-**

 **Nr. 144 din 14.01.2019**

**RAPORTUL PRIMARULUI COMUNEI ȘINTEREAG**

**Privind situația gestionării bunurilor aparținând domeniului public și privat al unității administrativ – teritoriale, pe anul 2018**

 Potrivit prevederilor art.122 din Legea administrației publice locale nr. 215/2001 repuplicată, cu modificările și completările ulterioare, Consiliului local i se prezintă anual de către primar, un raport asupra situației gestionării bunurilor.

 În conformitate cu prevederile Legii nr. 215/2001 a administrației locale, răspunderea pentru gestionarea bunurilor care alcătuiesc patrimoniul unității administrativ – teritoriale revine conducătorului acesteia. Conform art. 119 din această lege, constituie patrimoniul comunei, bunurile mobile și imobile care aparțin domeniului public al comunei Șintereag, domeniului privat al acesteia, precum și drepturile și obligațiile cu caracter patrimonial.

 Potrivit Legii nr. 213/1998, privind proprietatea publică și regimul juridic al acesteia, unitățile administrativ-teritoriale, respectiv Consiliul local exercită, posesia, folosința și dispoziția asupra bunurilor care alcătuiesc domeniul public în limitele și condițiile legii.

 Potrivit prevederilor alin (1) al art. 121 din L.215/2001 republicată, domeniul privat al comunei Șintereag este alcătuit din bunuri mobile și imobile, altele decât cele cuprinse în domeniul public, intrate în proprietatea acesteia prin modalitățile prevăzute de lege.

 Situația din anul 2018 a bunurilor ce aparțin domeniului public și privat date în administrare, folosință închiriate sau concesionate unor instituții sau autorități, altor persoane fizice sau juridice, s-a efectuat cu respectarea prevederilor legale în vigoare, încheindu-se în acest sens contracte cu beneficiarii respectivi, în baza HCL, în conformitate cu prevederile alin (1), art. 123 din L. 215/2001:

|  |  |  |  |  |
| --- | --- | --- | --- | --- |
| Nr. crt | Bunuri din domeniul public și privat | Număr de dosare | Suprafața | Valoarea le - încasat |
| 1. | Concesiune pajiști | 16 | 686,17 ha | 195.058 lei/an |
| 2. | Concesiune dispensar uman | 1 | 78,15 mp | 4.380 lei/an |

 Potrivit prevederilor art. 122 din L.215/2001, toate bunurile aparținând unităților administrativ teritoriale sunt supuse inventarieii anuale.

 De asemenea, în conformitate cu prevederile art. 7, alin (1) din L. 821/1991, republicată cu modificările și completările ulterioare, precum și OMFP nr. 2861/2009 pentru aprobarea Normelor privind organizarea și efectuarea inventarieii elementelor de natura activelor, datoriilor și capitalurilor proprii, inventarierea generală a elementelor de activ și de pasiv deținute trebuie efectuată cel puțin o dată pe an.

 Prin Dispoziția nr. 133/29.11.2018, primarul comunei Șintereag a numit o comisie care să efectueze inventarierea bunurilor ce fac parte din domeniul public și privat al comunei Șintereag, pe anul 2018, având ca scop principal stabilirea situației reale a tuturor elementelor de activ și de pasiv ale comunei, precum și a bunurilor și valorile deținute cu orice titlu, aparținând altor persoane juridice sau fizice, în vederea întocmirii situațiilor financiare anuale.

 În soldurile din evidența contabilă, situația patrimoniului comunei Șintereag la 31.12.2018 este:

1. Bunuri din domeniul public al Comunei Șintereag:

|  |  |  |
| --- | --- | --- |
| Nr. crt. | Denumire | Sold la 31.12.2018 |
|  | Total din care: | 66 924 952 |
| 1. | Clădiri | 27 328 055 |
| 2. | Terenuri | 17 998 360 |
| 3. | Poduri | 6 818 801 |
| 4. | Drumuri | 14 779 736 |

1. Bunuri din domeniul privat al Comunei Șintereag:

|  |  |  |
| --- | --- | --- |
| Nr. crt. | Denumire | Sold la 31.12.2018 |
|  | Total din care: | 2 961 117 |
| 1. | Clădiri | 1 186 649 |
| 2. | Terenuri | 115 793 |

1. Mijloace auto: 470.577
2. Obiecte de inventar: 334.973
3. Obiecte de inventar cultura: 115.793

Activitatea de inventariere s-a desfășurat în perioada 10 – 20 decembrie 2018, din procesul verbal întocmit de comisia de inventariei a rezultat faptul că inventarierea generală a elementelor de activ și pasiv deținute de comuna Șintereag s-a efectuat cu respectarea prevederilor Ordinului MFP nr. 2861/2009, pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii, verificându-se totodată și modul de păstrare, depozitare și conservare a bunurilor.

Pe baza datelor prezentate de comisia de inventariere și în urma verificărilor rezultatelor operațiunii de inventariere, a rezultat faptul că operațiunea a fost finalizată și materializată în termenul legal, nu s-au constatat deficiențe și nu s-au înregistrat diferențe, neexistând astfel riscul periclitării patrimoniului comunei.

Domnilor consilieri,

 Față de cele prezentate mai sus, pot spune că, în anul 2018 gestionarea bunurilor din domeniul public și privat al comunei Șintereag s-a realizat în mod corespunzător și legal, asigurându-se prin aparatul de specialitate al primarului comunei Șintereag administrarea și păstrarea corespunzătoare a acestuia, în conformitate cu prevederile legale în vigoare.

**PRIMAR,**

**BOB IOAN**